钦定古今图书集成/明伦汇编/官常典/第720卷 > 冯河清
## 钦定古今图书集成/明伦汇编/官常典/第720卷 > 冯河清

按《唐书》本传，“河清，京兆人。始隶郭子仪军，以战多拜
左卫大将军。后从泾原节度使马璘充兵马使，数以
偏师与吐蕃遇，多效级，名闻军中。建中时，节度使姚
令言率兵讨关东，以河清知留后，幕府，殿中侍御史
姚况领州而行。师过阙，有急变，德宗走奉天。河清、况
闻问，召诸将计事，东向哭，相励以忠，意象轩毅，众义”
其为，无敢异言，即发储铠完仗百馀乘献行在。初，帝
之出，六军仓卒无良兵，士气沮。及河清输械至，被坚
勒兵，军声大振，即拜河清泾原节度使、安定郡王，况
行军司马。朱泚数遣谍人訹之河清，辄斩以徇。兴元
元年，郓瑊以吐蕃兵败贼韩旻等，泾人妄传吐蕃有
功，将以叛卒，孥与赀归之，众大恐，且言：“不杀冯公，吾
等无类矣！”田希鉴遂害河清，况挺身还乡里。京师平，
赠河清尚书左仆射，拜况太子中舍人。况性简退，未
尝言功，属岁凶，奉稍不自给，以饥死。《河清》再赠太子
太傅。